बीरू चपड़ासी नै किश फैलां दीपा दे मेचै पर छोड़ियां तां नुहाड़ी सोच त्रुट्टी। ‘एह् उद्धर छोड़ हां’। दीपा नै दूए मेचै बक्खी शारा कीता तां बीरू बोल्लेआ ‘साह्ब नै तुसेईं देने ई आक्खेआ ऐ’। दीपा नै फैलां खोह्लियै दिक्खेआ तां र्हान रेही गेई। मतियां चिट्ठियां नुहाड़े शा गल्त टाइप होई दियां हियां। साह्ब नै उसी किश निहा आक्खेआ की जे नुहाड़े शा घट्ट गै गल्ती हुंदी ही पर अपने आपै च ओह् पाई गेई ही। ओह् अपने आपै च लिंधी पेई गेई ही। सच्चें गै अज्ज ओह्दा मन ठकानै निहा। उन्न परतियै कागद चाढ़ी लेआ।